2.1 ปัจจัยความเสี่ยง

ปัจจัยความเสี่ยงที่อาจเกิดขึ้นได้ และมีผลกระทบต่อบริษัทฯ มีดังนี้

 1. ความเสี่ยงด้านการแข่งขันธุรกิจประกันภัย

จากสภาวะการแข่งขันที่รุนแรงมากขึ้นในธุรกิจประกันภัยวินาศภัย และทำให้ทุกบริษัทต้องปรับตัวกัน

อย่างมากเพื่อเพิ่มศักยภาพในการแข่งขัน ด้วยการปรับเปลี่ยนรูปแบบการบริหาร การให้บริการโดยมี

การออกผลิตภัณฑ์ใหม่ๆ การนำเทคโนโลยีที่ทันสมัยมาใช้ การโฆษณาประชาสัมพันธ์ รวมทั้งกำหนด

กลยุทธ์ในการรักษาฐานลูกค้าเดิมและหาลูกค้าใหม่
เพื่อการขยายหรือคงไว้ซึ่งส่วนแบ่งตลาดของบริษัท

การดำเนินการดังกล่าวอาจส่งผลกระทบต่อสัดส่วนระหว่างเบี้ยประกันภัยที่ได้รับกับความเสี่ยงภัย

เพราะบริษัทมีค่าใช้จ่ายในการดำเนินงานสูงขึ้น

ทางบริษัทฯ ได้มีแนวทางแก้ไขความเสี่ยงโดยมีการพิจารณากำหนดอัตราเบี้ยประกันภัยที่เหมาะสม

กับชนิดของการรับประกันภัย คุ้มค่ากับความเสี่ยงภัยและต้นทุนที่เกิดขึ้น มีนโยบายการรับประกัน

ที่เน้นคุณภาพ พร้อมกับปรับกลยุทธ์ทางการแข่งขันโดยหาช่องทางการตลาดใหม่ที่มีศักยภาพ และ

พัฒนาผลิตภัณฑ์ใหม่ให้สอดคล้องกับสภาวะและความต้องการของลูกค้าให้มากที่สุด

2. ความเสี่ยงจากการรับประกันภัย

นอกจากความเสี่ยงที่เกิดจากลักษณะธุรกิจของบริษัทในการรับประกันภัย อาจมีความเสี่ยงจาก

ความเสียหายที่เพิ่มสูงขึ้นจากผลกระทบของปัจจัยภายนอกทั้งจากสภาพทางภูมิศาสตร์, ภัยธรรมชาติ,

ภัยพิบัติ และอุบัติภัย ซึ่งอาจทำให้เกิดความเสียหายที่รุนแรงต่อบุคคลและทรัพย์สิน

ทางบริษัทฯ มีการบริหารความเสี่ยงด้วยการพิจารณาคัดเลือกกลุ่มลูกค้า ลักษณะกิจการ
ความเสี่ยงของภัย

ที่จะรับประกันภัยอย่างเคร่งครัด รวมทั้งกระจายความเสี่ยงภัยโดยจัดการประกันภัยต่อไว้กับบริษัทรับ

ประกันภัยที่มั่นคงทั้งในประเทศและต่างประเทศในรูปแบบของการทำประกันภัยต่อแบบสัญญาล่วงหน้า

(Treaty Reinsurance), การประกันภัยต่อแบบเฉพาะราย (Facultative Reinsurance)

และการทำประกันภัยต่อแบบความคุ้มครองความเสียหายส่วนเกิน (Excess of Loss) ทำให้บริษัท

มีการกระจายความเสี่ยงภัยจากการประกอบธุรกิจประกันภัยของบริษัทอย่างเหมาะสมกับความสามารถ

ในการรับประกันภัยของบริษัท
ภายใต้กรอบของสำนักงานคณะกรรมการกำกับและส่งเสริมการประกอบ

ธุรกิจประกันภัย

3. ความเสี่ยงจากระบบเทคโนโลยีสารสนเทศ

ข้อมูลสำคัญที่เกี่ยวข้องกับลูกค้าและข้อมูลสถิติต่างๆ ที่นำมาใช้ในการพิจารณารับประกันภัย,
การบริการ

ลูกค้า และการวิเคราะห์ประกอบจัดทำแผนการตลาด
มีความสำคัญอย่างมากต่อการดำเนินธุรกิจของบริษัท

หากเกิดมีความสูญหาย หรือรั่วไหลไปสู่บุคคลภายนอกหรือคู่แข่งขัน จะทำให้ไม่เป็นผลดีต่อบริษัทฯ

ทางบริษัทฯ จึงมีมาตรการรองรับความเสี่ยงโดยการสร้างระบบป้องกันความปลอดภัยของข้อมูลตาม

มาตรฐานสากล และยังมีระบบสำรองข้อมูล เพื่อรองรับเหตุฉุกเฉินอันอาจจะเกิดขึ้น และมีข้อกำหนด

ระเบียบวิธีปฏิบัติอย่างชัดเจนในเรื่องนโยบายการรักษาความปลอดภัยของข้อมูลและระบบข้อมูล

เพื่อป้องกันการสูญหายหรือรั่วไหลของข้อมูล และปัจจุบันบริษัทฯ ได้จัดเตรียมแผนสำรองการใช้

พื้นที่ กรณีหากสำนักงานใหญ่ไม่อยู่ในสภาพใช้งานได้ โดยเช่าสถานที่เป็นออฟฟิศสำรองกับบริษัท

ไอบีเอ็ม ประเทศไทย จำกัด ซึ่งมีระบบงาน ระบบคอมพิวเตอร์เตรียมไว้ให้ทุกอย่างสามารถทำงาน

ได้ทันที เพราะฐานข้อมูล (ดาต้าเบส) ทั้งหมดบริษัทจัดเก็บไว้ที่ธนาคารอยู่แล้ว เป็นการรองรับ

แผนการดำเนินธุรกิจอย่างต่อเนื่อง ( Business Continuity Plan : BCP)

4. ความเสี่ยงจากการลงทุน

การลงทุนของบริษัทฯ อยู่ภายใต้ขอบเขตและข้อกำหนดของสำนักงานคณะกรรมการกำกับและ

และส่งเสริมการประกอบธุรกิจประกันภัย ตามพระราชบัญญัติประกันวินาศภัยและพระราชบัญญัติ

ประกันชีวิต พ.ศ.2550 ซึ่งได้กำหนดชนิดของหลักทรัพย์ที่อนุญาตให้ลงทุนรวมทั้งควบคุมสัดส่วน

ของการลงทุนในหลักทรัพย์ไว้ด้วย

ทางบริษัทฯ ได้มีการวางแผนเพื่อรองรับความเสี่ยงจากการลงทุน โดยการกระจายการลงทุนในรูป

ของเงินฝากธนาคาร, พันธบัตร, หุ้นกู้, หุ้นสามัญ และหน่วยลงทุน
ได้รับผลตอบแทนในรูปของดอกเบี้ย,

เงินปันผล และกำไรจากการขายหลักทรัพย์
ซึ่งผ่านการพิจารณาการลงทุนอย่างรอบคอบจากฝ่ายบริหาร

ของบริษัทฯ โดยทางบริษัทมีนโยบายหลีกเลี่ยงการลงทุนในหลักทรัพย์ที่มีความเสี่ยงสูงประเภท

หลักทรัพย์เก็งกำไร และจะเน้นการลงทุนในสินทรัพย์ที่มีคุณภาพ และให้ผลตอบแทนที่แน่นอน

สม่ำเสมอ